Ekspertgruppen med økonomiprofessor og tidligere [[overvismand]] [[Torben M. Andersen]] i spidsen, der i 2013 skrev en analyserapport med anbefalinger til en dansk [[fattigdomsgrænse]], refererer et minimumsbudget, som afspejler et "nødvendigt og beskedent forbrug i forhold til aktiv deltagelse i samfundet". Minimumsbudgettets størrelse afhænger af den pågældende families sammensætning, men udgør generelt set omkring halvdelen af et såkaldt standardbudget, som igen angiver et forbrug, der "er almindeligt i forhold til aktiv deltagelse i samfundet, og som er bredt accepteret i befolkningen". Mens standardbudgettet for en enlig 30-49-årig person uden børn udgjorde knap 10.000 kr. om måneden i 2011, udgjorde minimumsbudgettet således ca. 5.000 kr.<ref>{{Cite web |url=http://sm.dk/filer/arbejdsomrader/tvaergaende-omrader/ekspertudvalg-om-fattigdom/udvalgets-rapport.pdf |title=En dansk fattigdomsgrænse – analyser og forslag til opgørelsesmetoder. Rapport fra ekspertudvalg, juni 2013. Hentet 29. maj 2014. |access-date=29. maj 2014 |archive-date=29. maj 2014 |archive-url=https://web.archive.org/web/20140529230005/http://sm.dk/filer/arbejdsomrader/tvaergaende-omrader/ekspertudvalg-om-fattigdom/udvalgets-rapport.pdf |url-status=dead }}</ref>
Samfund